Document ID: 32001D0118

KOMISIJAS LēMUMS
(2001. gada 16. janvāris),
ar ko groza Lēmumu 2000/532/EK attiecībā uz atkritumu sarakstu
(paziņots ar dokumenta numuru C(2001) 108)
(dokuments attiecas uz EEZ)
(2001/118/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 75/442/EEK (1975. gada 15. jūlijs) par atkritumiem[1], kurā jaunākie grozījumi izdarīti ar Komisijas Lēmumu 96/350/EK[2], un jo īpaši tās 1. panta a) apakšpunktu,
ņemot vērā Padomes Direktīvu 91/689/EEK (1991. gada 12. decembris) par bīstamajiem atkritumiem[3], kas grozīta ar Direktīvu 94/31/EK[4], un jo īpaši tās 1. panta 4. punkta otro ievilkumu,
tā kā:
(1) Ņemot vērā dalībvalstu paziņojumus, kas sniegti saskaņā ar Direktīvas 91/689/EEK 1. panta 4. punkta otro ievilkumu, jāgroza Komisijas Lēmums 2000/532/EK (2000. gada 3. maijs), ar ko aizstāj Lēmumu 94/3/EK, ar kuru izveidots atkritumu saraksts saskaņā ar 1. panta a) punktu Padomes Direktīvā 75/442/EEK par atkritumiem, un Padomes Lēmumu 94/904/EK, ar kuru izveidots bīstamo atkritumu saraksts saskaņā ar 1. panta 4. punktu Padomes Direktīvā 91/689/EEK par bīstamajiem atkritumiem[5].
(2) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 75/442/EEK 18. pantu,
IR PIEŅĒMUSI ŠO LĒMUMU.
1. pants
Lēmumu 2000/532/EK groza šādi.
1. Lēmuma 2. pantu aizstāj ar šādu pantu:
"2. pants
Kā bīstamus klasificē atkritumus, kuriem piemīt viena vai vairākas Direktīvas 91/689/EEK III pielikumā uzskaitītās īpašības un attiecībā uz šā pielikuma H3 līdz H8, H10 (*) un H11 pozīciju piemīt vismaz viena šāda īpašība:
- uzliesmošanas temperatūra 55°C,
- atkritumu sastāvā ir viena vai vairākas vielas, kas klasificētas (**) kā ļoti toksiskas, un to kopējā koncentrācija 0,1 %,
- atkritumu sastāvā ir viena vai vairākas vielas, kas klasificētas kā toksiskas, un to kopējā koncentrācija 3 %,
- atkritumu sastāvā ir viena vai vairākas vielas, kas klasificētas kā kaitīgas, un to kopējā koncentrācija 25 %,
- atkritumu sastāvā ir viena vai vairākas kodīgas vielas, kuras klasificētas ar R35, un to kopējā koncentrācija 1 %,
- atkritumu sastāvā ir viena vai vairākas kodīgas vielas, kuras klasificētas ar R34, un to kopējā koncentrācija 5 %,
- atkritumu sastāvā ir viena vai vairākas kairinošas vielas, kuras klasificētas ar R41, un to kopējā koncentrācija 10 %,
- atkritumu sastāvā ir viena vai vairākas kairinošas vielas, kuras klasificētas ar R36, R37, R38, un to kopējā koncentrācija 20 %,
- atkritumu sastāvā ir viena viela ir 1. vai 2. kategorijas kancerogēns, un tās koncentrācija 0,1 %,
- atkritumu sastāvā ir viena viela ir 3. kategorijas kancerogēns, un tās koncentrācija 1 %,
- atkritumu sastāvā ir viena 1. vai 2. kategorijas viela, kas ir reproduktīvajai funkcijai toksiska un kas klasificēta ar R60, R61, un tās koncentrācija 0,5 %,
- atkritumu sastāvā ir viena 3. kategorijas viela, kas ir reproduktīvajai funkcijai toksiska un kas klasificēta ar R62, R63, un tās koncentrācija 5 %,
- atkritumu sastāvā ir viena viela ir 1. vai 2. kategorijas mutagēns, kas klasificēts ar R46, un tās koncentrācija 0,1 %,
- atkritumu sastāvā ir viena viela ir 3. kategorijas mutagēns, kas klasificēts ar R40, un tās koncentrācija 1 %.
_________________________
(*) Direktīvā 92/32/EEK, ar ko septīto reizi groza Direktīvu 67/548/EEK, ieviests termins "reproduktīvajai funkcijai toksiska". Termins "teratogēns" aizstāts ar tam atbilstošu terminu "reproduktīvajai funkcijai toksiska". Uzskatāms, ka šis termins atbilst īpašībai H10 Direktīvas 91/689/EEK III pielikumā.
(**) Klasifikācija un R skaitļi attiecas uz Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (OV L 196, 16.8.1967., 1. lpp.) un tās turpmākajiem grozījumiem. Koncentrācijas robežas attiecas uz Direktīvu 88/379/EEK par dalībvalstu normatīvo un administratīvo aktu tuvināšanu, kas attiecas uz bīstamu preparātu klasifikāciju, iepakošanu un marķēšanu (OV L 187, 16.7.1988., 14. lpp.), un tās turpmākajiem grozījumiem.
2. Pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2002. gada 1. janvāra.
3. pants
Šis lēmums ir adresēts dalībvalstīm.
Briselē, 2001. gada 16. janvārī

Labels: 12
20